Jeta me virusin HIV në Kamboxhia
Një grua kamboxhiane përpiqet të kapërcejë një tragjedi si dhe diagnozën e vet pozitive me virusin HIV
Edhe pse virusi HIV dhe SIDA tashmë mund të trajtohen, një diagnozë pozitive është ende një përvojë dramatike. Në Kamboxhia, njerëzit e prekur shpesh largohen nga rrjeti shoqëror, ai familjar dhe nga komuniteti. Kjo gjendje poshtërimi mund të bëhet e papërballueshme. Në vazhdim ju sjellim përpjekjet e një gruaje kamboxhiane për të kapërcyer një tragjedi si dhe diagnozën e vet pozitive me virusin HIV. Kur qëndron para pasqyrës çdo mëngjes, Uch Navi, shikon në foto bashkëshortin e saj dhe kujton kohët e bukura që kaluan së bashku. Ai vrau veten pasi mësoi se kishte virusin HIV. Pas vdekjes së burrit, Uch Navi vazhdoi të jetonte në shtëpinë e saj, pranë kufirit me Tajlandën, por kishte frikë se edhe ajo mund të ishte e infektuar. thotë ajo. Kur bashkëfshatarët i vunë zjarrin shtëpisë së saj, Uch Navi u kthye në vendlindje për të jetuar me të motrën, pranë Phnom Penh-it. Ajo ishte shpesh e sëmurë dhe një test konfirmoi frikën e saj: ishte e infektuar me HIV, virusi që shkakton SIDA-n. Kamboxhia ofron mjekim falas për 70 mijë njerëzit me virusin HIV në vend. Por shumë prej tyre duhet të lëvizin nga fshati për në qytet për t’u trajtuar. Ata me mundësi të pakta jetojnë në varfëri. Stigma me të cilën përballen nga anëtarët e familjes dhe komuniteti shpesh i çon në ndjenja vetë-fajësimi dhe turpi. thotë Teng Kunthy, sekretar i përgjithshëm i Autoritetit të Kamboxhias për SIDA-n. Duke u ndjerë e dëshpëruar dhe e vetme, Uch Navi mendoi të ndiqte të shoqin: të bënte vetëvrasje. Edhe pse Uch Navi gjeti forcë për të mbetur gjallë, jeta nuk ishte e lehtë. Motra e saj nuk mund ta ndihmonte më. Uch Navi tani ndihet më mirë, si mendërisht dhe fizikisht. Ajo merr strehim, ushqime dhe mjekim nga "Place of Rescue", një organizatë kanadeze që mbështet njerëzit me virusin HIV. Ai që i jep kuptim jetës së saj është i biri. Por shpesh mendimet e saj enden tek bashkëshorti. Pavarësisht sfidave, jeta e saj vazhdon. Është jeta e një nëne të ve që kujdeset për djalin e saj të vetëm.